wasifu

Idul-Fitri ni neema, furaha, ibada, na kikamilisho cha mwezi wa Ramadhani tukufu. Katika Idi hii kuna Zaka za Fitri ambazo zitamsafisha mwenye kufunga na upuzi na uchafu . Katika hii Idi itajitokeza maana mengi ya Uislamu ya Kijamii na Kibinadamu. Katika Idi nyoyo zinakuribiana juu ya mapenzi na watu wanakusanyika baada ya kupambanukana. Katika Idi kuna kukumbusha watu haki ya wanyonge katika jamii ya Kislamu, mpaka furaha ienee kila kila nyumba na neema iingie kila familial.

Khutba ya

Iddi ya Fitri ni Iddi ya kwanza kwa Waislamu. Waislamu wanasherehekea katika mwezi wa Shawwal kinyume na Iddul adhha ambapo Waislamu wanasherehekea katika mwezi wa Dhulhijjah. Waislamu wanakula baada ya kufunga mwezi mzima, ni haramu kufunga siku hiyo. Na muda wa kusherehekea ni siku moja hadi siku sita.

Shukrani zote ni za Mwenyezi Mungu (Subhaanahu wa Taala) kukamilisha kufunga mwezi wa Ramadhani. Amesema Mwenyezi Mungu (Subhaanahu wa Taala):

قال تعالى): شَهْرُ رَمَضَانَ الَّذِي أُنْزِلَ فِيهِ الْقُرْآَنُ هُدًى لِلنَّاسِ وَبَيِّنَاتٍ مِنَ الْهُدَى وَالْفُرْقَانِ فَمَنْ شَهِدَ مِنْكُمُ الشَّهْرَ فَلْيَصُمْهُ وَمَنْ كَانَ مَرِيضًا أَوْ عَلَى سَفَرٍ فَعِدَّةٌ مِنْ أَيَّامٍ أُخَرَ يُرِيدُ اللَّهُ بِكُمُ الْيُسْرَ وَلَا يُرِيدُ بِكُمُ الْعُسْرَ وَلِتُكْمِلُوا الْعِدَّةَ وَلِتُكَبِّرُوا اللَّهَ عَلَى مَا هَدَاكُمْ وَلَعَلَّكُمْ تَشْكُرُونَ )[البقرة: 185]

{{Mwezi wa Ramadhani ambao imeteremshwa katika mwezi huo Qur’an ili iwe uongozi kwa watu na hoja zilizo wazi wa uongozi na upambanuzi (wa baina ya haki na batili).

Atakayekuwa katika mji katika huu mwezi wa Ramadhani afunge. Na mwenye kuwa mgonjwa au safarini, basi atimize hisabu ya siku alizoacha kufunga katika siku nyingine. Mwenyezi Mungu anakutakieni yaliyo mapesi wala hakutakieni yalio mazito, na pia anakutakieni mtimize hesabu hiyo, na anakutakieni kumtukuza Mwenyezi Mungu kwa kuwa amekuongozeni, ili mpate kushukuru}}. Amesema ‘Umar siku mbili hizi Mtume (Swalla Llahu ‘alayhi wasallam) amekataa kufunga yaani Iddul-fitr (baada ya mwezi wa Ramadhani) na Idul-Adhha (Baada ya Hajj).

Amepokea Anas kwamba Mtume (Swalla Llahu ‘alayhi wasallam) alikwenda Madina na walikuwa wana siku mbili za kucheza, Mtume (Swalla Llahu ‘alayhi wasallam) akasema {Mwenyezi Mungu amekubadilishieni siku mbili hizo kwa Iddul-fitr na Iddul Adhha].

Siku ya Iddi ni siku ya mapambo. Imepokewa kwa Ibnu ‘Umar kuwa alinunua juba sokoni akamuuzia Mtume (Swalla Llahu ‘alayhi wasallam) kuwa ajipambe nalo siku ya Iddi, Amepokea Anas Ibnu Malik kuwa Mtume (Swalla Llahu ‘alayhi wasallam) amesema: [Haendi kuswali swala ya Iddul-fitr mpaka ale Tende].

Hukumu ya Utoaji wa Sadaka ya Fitri

Amepokea Ibnu ‘Abbas kwa Mtume (Swalla Llahu ‘alayhi wasallam) amefaradhisha Zakatul-fitri kumtakasa aliyefunga kutokana na michezo, pia kuwa ni chakula cha maskini. Mwenye kutoa kabla ya swala basi ametoa zaka na atakayetoa baada ya swala basi hio ni sadaka miongoni mwa sadaka.

Kupiga Takbir za Iddi

Asili ya jambo hilo Neno lake Mwenyezi Mungu (Subhaanahu wa Taala) :

قال الله تعالى : (وَلِتُكْمِلُوا الْعِدَّةَ وَلِتُكَبِّرُوا اللَّهَ عَلَى مَا هَدَاكُمْ وَلَعَلَّكُمْ تَشْكُرُونَ ) [البقرة: 185]

{{Anakutakieni mtimize hisabu hiyo, na anakutakieni kumtukuza Mwenyezi Mungu kwa kuwa amekuongozeni, ili mpate kushukuru}}.

Imepokewa na Ibnu ‘Umar akisema kuwa: [Mtume (Swalla Llahu ‘alayhi wasallam) alikuwa akipiga Takbiri alipo kwenda kuswali swala ya Iddi].